Document ID: 32006R1010

KOMISSION ASETUS (EY) N:o 1010/2006,
annettu 3 päivänä heinäkuuta 2006,
eräissä jäsenvaltioissa toteutettavista muna- ja siipikarja-alan poikkeuksellisista markkinatukitoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 14 artiklan 1 kohdan ensimmäisen alakohdan b alakohdan,
ottaa huomioon siipikarja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (2) ja erityisesti sen 14 artiklan 1 kohdan ensimmäisen alakohdan b alakohdan,
sekä katsoo seuraavaa:
(1)
Siipikarjanlihan ja pienemmässä määrin myös munien kulutus on laskenut eräissä jäsenvaltioissa tuntuvasti syksyllä 2005 yhteisön lähialueille ja helmikuussa 2006 useihin jäsenvaltioihin levinneen erittäin patogeenisen lintuinfluenssan (H5N1) vuoksi.
(2)
Siipikarjanlihan kulutuksen jyrkkä lasku on johtanut hintatason alenemiseen ja siipikarjanlihamarkkinoiden vakaviin häiriöihin.
(3)
Nämä vakavat markkinahäiriöt ovat suoraan yhteydessä eläinten terveyden riskeistä johtuvaan kuluttajien luottamuksen häviämiseen, minkä vuoksi on perusteltua toteuttaa asianomaisten jäsenvaltioiden pyynnöstä asetuksen (ETY) N:o 2771/75 14 artiklan tai asetuksen (ETY) N:o 2777/75 14 artiklan mukaisia poikkeuksellisia markkinatukitoimenpiteitä sekä myöntää tukea niiden taloudellisten menetysten korvaamiseksi, joita aiheutuu eräiden jäsenvaltioiden toteuttamien ennaltaehkäisevien bioturvallisuustoimenpiteiden mukaisista siitosmunien tai poikasten hävittämisestä, jalostusparven osan aikaistetusta teurastamisesta, tuotannon tilapäisestä vähentämisestä ja munintaikäisten kanojen teurastamisesta.
(4)
Munatuotteiksi jalostetuista siitosmunista olisi maksettava pienempää korvausta kuin hävitetyistä siitosmunista.
(5)
Komissio vahvistaa enimmäismäärät, joille voidaan myöntää kuhunkin poikkeukselliseen markkinatukitoimenpiteeseen liittyvää korvausta, tarkasteltuaan ensin jäsenvaltioiden esittämiä pyyntöjä.
(6)
Asetuksen (ETY) N:o 2771/75 14 artiklan ja asetuksen (ETY) N:o 2777/75 14 artiklan säännökset, joissa säädetään kyseisten toimenpiteiden toteuttamisesta, ovat olleet voimassa 11 päivästä toukokuuta 2006 alkaen. Tämän vuoksi on syytä säätää, että tätä asetusta sovelletaan niin ikään kyseisestä päivästä.
(7)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. CN-koodeihin 0407 00 11 ja 0407 00 19 kuuluvien siitosmunien hävittämistä pidetään asetuksen (ETY) N:o 2771/75 14 artiklan mukaisena poikkeuksellisena markkinatukitoimenpiteenä.
2. Edellä 1 kohdassa säädetystä hävittämisestä maksettava korvaus myönnetään kullekin asianomaiselle jäsenvaltiolle liitteessä I vahvistetun yksikkömäärän rajoissa ja mainitussa liitteessä määritellyksi ajanjaksoksi.
Korvauksen enimmäismäärä vahvistetaan seuraavasti:
a)
0,15 euroa CN-koodiin 0407 00 19 kuuluvaa tavallisen kanan siitosmunaa kohden;
b)
0,23 euroa CN-koodiin 0407 00 19 kuuluvaa vapaan kanan siitosmunaa kohden;
c)
0,23 euroa CN-koodiin 0407 00 19 kuuluvaa helmikanan siitosmunaa kohden;
d)
0,35 euroa CN-koodiin 0407 00 19 kuuluvaa ankan siitosmunaa kohden;
e)
0,66 euroa CN-koodiin 0407 00 11 kuuluvaa kalkkunan siitosmunaa kohden;
f)
1,20 euroa CN-koodiin 0407 00 11 kuuluvaa hanhen siitosmunaa kohden.
2 artikla
1. CN-koodiin 0407 00 19 kuuluvien siitosmunien jalostamista pidetään asetuksen (ETY) N:o 2771/75 14 artiklan mukaisena poikkeuksellisena markkinatukitoimenpiteenä.
2. Edellä 1 kohdassa säädetystä jalostamisesta maksettava korvaus myönnetään kullekin asianomaiselle jäsenvaltiolle liitteessä II vahvistetun yksikkömäärän rajoissa ja mainitussa liitteessä määritellyksi ajanjaksoksi.
Korvauksen enimmäismäärä on sama kuin 1 artiklan 2 kohdassa säädetty määrä, josta vähennetään kaikissa tapauksissa 0,03 euroa siitosmunaa kohden tai myyntihinta, jos se on suurempi kuin 0,03 euroa.
3 artikla
1. CN-koodeihin 0105 11, 0105 12 ja 0105 19 kuuluvien poikasten hävittämistä pidetään asetuksen (ETY) N:o 2777/75 14 artiklan mukaisena poikkeuksellisena markkinatukitoimenpiteenä.
2. Edellä 1 kohdassa säädetystä hävittämisestä maksettava korvaus myönnetään kullekin asianomaiselle jäsenvaltiolle liitteessä III vahvistetun yksikkömäärän rajoissa ja mainitussa liitteessä määritellyksi ajanjaksoksi.
Korvauksen enimmäismäärä vahvistetaan seuraavasti:
a)
0,24 euroa kananpoikasta kohden;
b)
0,40 euroa helmikananpoikasta kohden;
c)
0,54 euroa ankanpoikasta kohden;
d)
0,85 euroa kalkkunanpoikasta kohden;
e)
1,50 euroa hanhenpoikasta kohden.
4 artikla
1. CN-koodeihin 0105 92 00, 0105 93 00, 0105 99 10, 0105 99 20, 0105 99 30 ja 0105 99 50 kuuluvien siitosmunien tuotannon vähentämiseksi toteutettavaa jalostusparven osan vähintään 6 viikolla aikaistettua teurastamista pidetään asetuksen (ETY) N:o 2777/75 14 artiklan mukaisena poikkeuksellisena markkinatukitoimenpiteenä edellyttäen, että yhtäkään eläintä ei palauteta tuotantoon kyseisissä laitoksissa kyseisellä ajanjaksolla.
2. Edellä 1 kohdassa säädetystä aikaistetusta teurastamisesta maksettava korvaus myönnetään kullekin asianomaiselle jäsenvaltiolle liitteessä IV vahvistetun yksikkömäärän rajoissa ja mainitussa liitteessä määritellyksi ajanjaksoksi.
Korvauksen enimmäismäärä vahvistetaan seuraavasti:
a)
3,2 euroa CN-koodeihin 0105 92 00 ja 0105 93 00 kuuluvaa siitoskanaa kohden;
b)
3,2 euroa CN-koodiin 0105 99 10 kuuluvaa siitosankkaa kohden;
c)
30 euroa CN-koodiin 0105 99 20 kuuluvaa siitoshanhea kohden;
d)
15 euroa CN-koodiin 0105 99 30 kuuluvaa siitoskalkkunaa kohden;
e)
5 euroa CN-koodiin 0105 99 50 kuuluvaa siitoshelmikanaa kohden.
5 artikla
1. Vapaaehtoista tilan tyhjentämisen jatkamista yli kolmen viikon ajan pidetään asetuksen (ETY) N:o 2777/75 14 artiklan mukaisena poikkeuksellisena markkinatukitoimenpiteenä edellyttäen, että yhtäkään eläintä ei palauteta tuotantoon kyseisellä ajanjaksolla.
2. Edellä 1 kohdassa säädetystä jatkamisesta yli kolmen viikon ajan neliömetriä (m2) ja viikkoa kohden maksettava korvaus myönnetään kullekin asianomaiselle jäsenvaltiolle liitteessä V vahvistetun enimmäisalan rajoissa ja mainitussa liitteessä määritellyksi ajanjaksoksi.
Korvauksen enimmäismäärä vahvistetaan seuraavasti:
a)
0,46 euroa/m2 viikkoa kohden broileritilojen osalta;
b)
0,41 euroa/m2 viikkoa kohden kalkkunatilojen osalta;
c)
0,62 euroa/m2 viikkoa kohden ankkatilojen osalta;
d)
0,41 euroa/m2 viikkoa kohden helmikanatilojen osalta.
3. Jos jäsenvaltiot ovat jo myöntäneet korvauksia kyseisiltä pinta-aloilta, niiden on varmistettava, että kansallisella tasolla maksetut määrät vähennetään 2 kohdassa säädetystä korvauksesta.
6 artikla
1. Tuotannon vapaaehtoista vähentämistä tuotantoon otettavien poikasten määrää ja tiheyttä alentamalla pidetään asetuksen (ETY) N:o 2777/75 14 artiklan mukaisena poikkeuksellisena markkinatukitoimenpiteenä.
2. Edellä 1 kohdassa säädetyn tuotannon vähentämisen korvaus, joka maksetaan jokaisesta erityisen tuotantolaitoksen tavanomaiseen tuotantoon verrattuna tuotantoon ottamatta jätetystä eläimestä, myönnetään kullekin asianomaiselle jäsenvaltiolle liitteessä VI vahvistetun yksikkömäärän rajoissa ja mainitussa liitteessä määritellyksi ajanjaksoksi.
Korvauksen enimmäismäärä vahvistetaan seuraavasti:
a)
0,20 euroa eläintä kohden broileritilojen osalta;
b)
1,24 euroa eläintä kohden kalkkunatilojen osalta;
c)
0,75 euroa eläintä kohden ankkatilojen osalta;
d)
0,40 euroa eläintä kohden helmikanatilojen osalta.
7 artikla
1. Munintaikäisten kanojen aikaistettua teurastusta pidetään asetuksen (ETY) N:o 2777/75 14 artiklan mukaisena poikkeuksellisena markkinatukitoimenpiteenä.
2. Edellä 1 kohdassa tarkoitetusta teurastuksesta maksettava korvaus myönnetään kullekin asianomaiselle jäsenvaltiolle liitteessä VII vahvistetun yksikkömäärän rajoissa ja mainitussa liitteessä määritellyksi ajanjaksoksi.
Korvauksen enimmäismäärä on 3,2 euroa munintaikäistä kanaa kohden.
8 artikla
Jäsenvaltiot, jotka ovat ilmoittaneet komissiolle 1-7 artiklassa säädettyjä korvauksen enimmäismääriä pienemmistä osittaisista korvauksista, voivat myöntää enintään ilmoittamansa suuruisia korvauksia.
9 artikla
Tässä asetuksessa tarkoitettuihin tukiin sovellettavan valuuttakurssin määräytymisperuste on toukokuun 2006 ensimmäinen työpäivä.
Sovellettava valuuttakurssi on viimeisin Euroopan keskuspankin ennen määräytymisperusteen päivämäärää vahvistama valuuttakurssi.
10 artikla
Jäsenvaltioille 1-7 artiklassa tarkoitetuista maksuista aiheutuviin menoihin voidaan myöntää yhteisörahoitusta asetuksen (ETY) N:o 2771/75 14 artiklassa tai asetuksen (ETY) N:o 2777/75 14 artiklassa säädetyin edellytyksin vain, jos jäsenvaltiot suorittavat maksut tuensaajille ennen 31 päivää joulukuuta 2006.
11 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 11 päivästä toukokuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä heinäkuuta 2006.

Labels: 0
3
17
6